title: 2009/670/EK: Eiropas Parlamenta Lēmums ( 2009. gada 23. aprīlis ) par Eiropas Jūras drošības aģentūras kontu slēgšanu attiecībā uz 2007. finanšu gadu

text:
               26.9.2009

               LV

               Eiropas Savienības Oficiālais Vēstnesis

               L 255/175

      EIROPAS PARLAMENTA LĒMUMS

   (2009. gada 23. aprīlis)
   par Eiropas Jūras drošības aģentūras kontu slēgšanu attiecībā uz 2007. finanšu gadu
   (2009/670/EK)
   EIROPAS PARLAMENTS,

               —

               ņemot vērā Eiropas Jūras drošības aģentūras 2007. finanšu gada galīgos pārskatus (1),

               —

               ņemot vērā Revīzijas palātas ziņojumu par Eiropas Jūras drošības aģentūras 2007. finanšu gada pārskatiem, ar Aģentūras atbildēm (2),

               —

               ņemot vērā Padomes 2009. gada 10. februāra ieteikumu (5588/2009 – C6-0060/2009),

               —

               ņemot vērā EK līgumu un it īpaši tā 276. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,

               —

               ņemot vērā Eiropas Parlamenta un Padomes 2002. gada 27. jūnija Regulu (EK) Nr. 1406/2002 par Eiropas Jūras drošības aģentūras izveidošanu (4) un it īpaši tās 19. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu un Transporta un tūrisma komitejas atzinumu (A6-0167/2009),

               1.

               konstatē, ka Eiropas Jūras drošības aģentūras galīgie gada pārskati atbilst pārskatiem, kas iekļauti Revīzijas palātas ziņojuma pielikumā;

               2.

               apstiprina Eiropas Jūras drošības aģentūras kontu slēgšanu attiecībā uz 2007. finanšu gadu;

               3.

               uzdod priekšsēdētājam šo lēmumu nosūtīt Eiropas Jūras drošības aģentūras izpilddirektoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Hans-Gert PÖTTERING

            Ģenerālsekretārs

         Klaus WELLE

      (1)  OV C 278, 31.10.2008., 20. lpp.

      (2)  OV C 311, 5.12.2008., 57. lpp.

      (3)  OV L 248, 16.9.2002., 1. lpp.

      (4)  OV L 208, 5.8.2002., 1. lpp.

      (5)  OV L 357, 31.12.2002., 72. lpp.


title: 2005/812/EK: Padomes Lēmums (2005. gada 14. novembris), ar ko ieceļ Reģionu komitejas locekli no Spānijas

text:
               23.11.2005

               LV

               Eiropas Savienības Oficiālais Vēstnesis

               L 304/18

      PADOMES LĒMUMS

   (2005. gada 14. novembris),
   ar ko ieceļ Reģionu komitejas locekli no Spānijas
   (2005/812/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 263. pantu,
   ņemot vērā Spānijas valdības priekšlikumu,
   tā kā:

               (1)

               Padome 2002. gada 22. janvārī pieņēma Lēmumu 2002/60/EK (1), ar ko laikposmam no 2002. gada 26. janvāra līdz 2006. gada 25. janvārim ieceļ amatā Reģionu komitejas locekļus un aizstājējus.

               (2)

               Pēc Manuel FRAGA IRIBARNE kunga amata pilnvaru termiņa izbeigšanās ir atbrīvojusies viena Reģionu komitejas locekļa vieta,

         IR PIEŅĒMUSI ŠO LĒMUMU.
   1. pants
   Ar šo Emilio PÉREZ TOURIÑO kungu,

      Presidente de la Xunta de Galicia,
   ieceļ par Reģionu komitejas locekli uz atlikušo pilnvaru laiku, proti, līdz 2006. gada 25. janvārim,

      Manuel FRAGA IRIBARNE kunga vietā
   2. pants
   Šo lēmumu publicē Eiropas Savienības Oficiālajā Vēstnesī.

   Tas stājas spēkā pieņemšanas dienā.

      Briselē, 2005. gada 14. novembrī

            Padomes vārdā —

            priekšsēdētāja

         T. JOWELL

      (1)  OV L 24, 26.1.2002., 38. lpp.


title: Eiropas Globalizācijas pielāgošanas fonda mobilizēšana #Eiropas Parlamenta 2008. gada 18. novembra rezolūcija par priekšlikumu Eiropas Parlamenta un Padomes lēmumam par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (COM(2008)0609 — C6-0345/2008 — 2008/2286(ACI))#PIELIKUMS EIROPAS PARLAMENTA UN PADOMES LĒMUMS PAR EIROPAS GLOBALIZĀCIJAS PIELĀGOŠANAS FONDA IZMANTOŠANU SASKAŅĀ AR 28. PUNKTU EIROPAS PARLAMENTA, PADOMES UN KOMISIJAS 2006. GADA 17. MAIJA IESTĀŽU NOLĪGUMĀ PAR BUDŽETA DISCIPLĪNU UN PAREIZU FINANŠU PĀRVALDĪBU

text:
               22.1.2010

               LV

               Eiropas Savienības Oficiālais Vēstnesis

               CE 16/84

         Eiropas Globalizācijas pielāgošanas fonda mobilizēšana
   P6_TA(2008)0536
   Eiropas Parlamenta 2008. gada 18. novembra rezolūcija par priekšlikumu Eiropas Parlamenta un Padomes lēmumam par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (COM(2008)0609 — C6-0345/2008 — 2008/2286(ACI))
   (2010/C 16 E/29)

      Eiropas Parlaments,

               —

               ņemot vērā Komisijas priekšlikumu Eiropas Parlamentam un Padomei (COM(2008)0609 — C6-0345/2008),

               —

               ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 28. punktu,

               —

               ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanas fonda izveidi (2),

               —

               ņemot vērā Budžeta komitejas ziņojumu un Nodarbinātības un sociālo lietu komitejas atzinumu (A6-0430/2008),

               A.

               tā kā Eiropas Savienība ir izveidojusi atbilstošus juridiskus un budžeta instrumentus, lai sniegtu papildu atbalstu darbiniekiem, kurus skar pasaules tirdzniecības modeļu lielu strukturālo izmaiņu sekas, un lai palīdzētu viņiem no jauna iekļauties darba tirgū;

               B.

               tā kā saskaņā ar Eiropas Parlamenta, Padomes un Komisijas 2008. gada 17. jūlija saskaņošanas sanāksmē pieņemto kopīgo deklarāciju finansiālajai palīdzībai, ko Eiropas Savienība sniedz atlaistiem darbiniekiem, ir jābūt dinamiskai un tā jāsniedz iespējami drīz un efektīvi;

               C.

               tā kā Itālija ir lūgusi palīdzību četros gadījumos saistībā ar darbinieku skaita samazināšanu tekstilrūpniecības nozarē Sardīnijā, Pjemontā, Lombardijā un Toskānā (3),

         1.   prasa iesaistītajām iestādēm veikt vajadzīgos pasākumus, lai paātrinātu Fonda izmantošanu atbilstīgi iepriekšminētajai kopīgajai deklarācijai, kurā Eiropas Parlaments, Padome un Komisija atzīst, ka ir svarīgi nodrošināt ātru procedūru lēmumu pieņemšanai par Eiropas Globalizācijas pielāgošanas fonda izmantošanu, pienācīgi ievērojot 2006. gada 17. maija Iestāžu nolīgumu;
   2.   apstiprina šai rezolūcijai pievienoto lēmumu;
   3.   uzdod priekšsēdētājam kopā ar Padomes priekšsēdētāju parakstīt lēmumu un nodrošināt tā publicēšanu Eiropas Savienības Oficiālajā Vēstnesī;
   4.   uzdod priekšsēdētājam šo rezolūciju kopā ar pielikumu nosūtīt Padomei un Komisijai.

      (1)  OV C 139, 14.6.2006., 1. lpp.

      (2)  OV L 406, 30.12.2006., 1. lpp.

      (3)  Pieteikumi ar atsauces numuriem EGF/2007/005 IT/Sardegna, EGF/2007/006 IT/Piemonte, EGF/2007/007 IT/Lombardia un EGF/2008/001 IT/Toscana.

      PIELIKUMS
      EIROPAS PARLAMENTA UN PADOMES LĒMUMS PAR EIROPAS GLOBALIZĀCIJAS PIELĀGOŠANAS FONDA IZMANTOŠANU SASKAŅĀ AR 28. PUNKTU EIROPAS PARLAMENTA, PADOMES UN KOMISIJAS 2006. GADA 17. MAIJA IESTĀŽU NOLĪGUMĀ PAR BUDŽETA DISCIPLĪNU UN PAREIZU FINANŠU PĀRVALDĪBU
      EIROPAS PARLAMENTS UN EIROPAS SAVIENĪBAS PADOME,
      ņemot vērā Eiropas Kopienas dibināšanas līgumu,
      ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 28. punktu,
      ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanas fonda izveidi (2) un jo īpaši tās 12. panta 3. punktu,
      ņemot vērā Komisijas priekšlikumu,
      tā kā:

                  (1)

                  Eiropas Globalizācijas pielāgošanas fondu (turpmāk — “Fonds”) izveidoja, lai sniegtu papildu atbalstu atlaistiem darbiniekiem, kurus skar pasaules tirdzniecības modeļu lielu strukturālo izmaiņu sekas, un lai palīdzētu viņiem no jauna iekļauties darba tirgū.

                  (2)

                  Saskaņā ar 2006. gada 17. maija Iestāžu nolīgumu Fondu var izmantot, nepārsniedzot EUR 500 miljonu maksimālo apjomu gadā.

                  (3)

                  Saistībā ar darbinieku skaita samazināšanu tekstilrūpniecības nozarē Itālija iesniedza četrus pieteikumus Fonda izmantošanai: 2007. gada 9. augustā attiecībā uz Sardīniju, 2007. gada 10. augustā attiecībā uz Pjemontu, 2007. gada 17. augustā attiecībā uz Lombardiju un 2008. gada 12. februārī attiecībā uz Toskānu. Šie pieteikumi atbilst Regulas (EK) Nr. 1927/2006 10. pantā minētajām prasībām par finansiālā ieguldījuma noteikšanu;

                  (4)

                  Tāpēc Fonds ir jāizmanto, lai sniegtu finansiālu ieguldījumu saistībā ar pieteikumiem,

            IR PIEŅĒMUŠI ŠĀDU LĒMUMU.
      1. pants
      Eiropas Savienības 2008. finanšu gada vispārējā budžetā izmanto Eiropas Globalizācijas pielāgošanas fondu, lai piešķirtu EUR 35 158 075 saistību un maksājumu apropriācijās.
      2. pants
      Šo lēmumu publicē Eiropas Savienības Oficiālajā Vēstnesī.

         Strasbūrā, 2008. gada … novembrī

            Eiropas Parlamenta vārdā

               priekšsēdētājs

            Padomes vārdā

               priekšsēdētājs

         (1)  OV C 139, 14.6.2006., 1. lpp.

         (2)  OV L 406, 30.12.2006., 1. lpp.


title: 2005/118/EK: Eiropas Parlamenta, Padomes, Komisijas, Eiropas Kopienu Tiesas, Revīzijas palātas, Eiropas Ekonomikas un sociālo lietu komitejas, Reģionu komitejas un Eiropas Ombuda Lēmums (2005. gada 26. janvāris) par Eiropas Administrācijas skolas izveidi

text:
               10.2.2005

               LV

               Eiropas Savienības Oficiālais Vēstnesis

               L 37/14

      EIROPAS PARLAMENTA, PADOMES, KOMISIJAS, EIROPAS KOPIENU TIESAS, REVĪZIJAS PALĀTAS, EIROPAS EKONOMIKAS UN SOCIĀLO LIETU KOMITEJAS, REĢIONU KOMITEJAS UN EIROPAS OMBUDA LĒMUMS

   (2005. gada 26. janvāris)
   par Eiropas Administrācijas skolas izveidi
   (2005/118/EK)
   EIROPAS PARLAMENTS, EIROPAS SAVIENĪBAS PADOME, EIROPAS KOPIENU KOMISIJA, EIROPAS KOPIENU TIESA, REVĪZIJAS PALĀTA, EIROPAS EKONOMIKAS UN SOCIĀLO LIETU KOMITEJA, REĢIONU KOMITEJA, EIROPAS OMBUDS,
   ņemot vērā Eiropas Kopienas Civildienesta noteikumus un Kopienas pārējo darbinieku nodarbināšanas kārtību, kas noteikta Padomes Regulā (EEK, Euratom, EOTK) Nr. 259/68 (1), un jo īpaši Civildienesta noteikumu 2. panta 2. punktu,
   pēc apspriešanās ar Civildienesta noteikumu komiteju,
   tā kā:

               (1)

               Institūcijām ir jāpalielina ieguldījums savu darbinieku profesionālajā izaugsmē.

               (2)

               Starpinstitucionālā sadarbība, kas izveidojusies šajā jomā, dara iespējamu sinerģiju nepieciešamo cilvēkresursu un finanšu resursu līmenī, paplašinot apmaiņu starp institūcijām un kopējo vērtību, kā arī saskaņotas profesionālās prakses apgūšanu.

               (3)

               Tādēļ ir nepieciešams uzticēt kādai kopējai starpinstitucionālai struktūrai līdzekļus, kuru mērķis būtu nodrošināt amatpersonu un citu Eiropas Kopienu darbinieku profesionālo izaugsmi.

               (4)

               Ekonomijas un efektivitātes iemeslu dēļ ir nepieciešams, lai šī starpinstitucionālā iestāde būtu administratīvi piesaistīta kādai jau pastāvošai starpinstitucionālai struktūrai, šajā gadījumā Eiropas Kopienu Personāla atlases birojam, kas izveidots ar Eiropas Parlamenta, Padomes, Komisijas, Eiropas Kopienu Tiesas, Revīzijas palātas, Ekonomikas un sociālo lietu komitejas, Reģionu komitejas un Eiropas Ombuda Lēmumu 2002/620/EK (2),

         IR PIEŅĒMUŠI ŠĀDU LĒMUMU.
   1. pants
   Eiropas Administrācijas skolas nodibināšana
   Ar šo tiek izveidota Eiropas Administrācijas skola, turpmāk tekstā “Skola”.
   2. pants
   Uzdevumi
   1.   Skolas uzdevums ir ieviest atsevišķus profesionālās pilnveidošanās pasākumus, lai tādējādi attīstītbu cilvēkresursus un nodrošinātu karjeras izaugsmi tajās institūcijās, kas parakstījušas šo lēmumu (turpmāk tekstā – “institūcijas”), un atbilstīgi šo institūciju noteiktajām pamatnostādnēm.
   2.   Saskaņā ar prasībām, ko izvirzījušas institūcijas, Skola:

               a)

               plāno, organizē un izvērtē darbību apmācības jomā;

               b)

               atvieglo līdzdalību ārējās apmācības darbībās;

               c)

               veic jebkādus uzdevumus, kas saistīti ar tās funkciju izpildi vai to atbalstu.

         3.   Institūciju ģenerālsekretāri, Eiropas Kopienu Tiesas sekretārs un Eiropas Ombuda pārstāvis nosaka un vajadzības gadījumā maina apmācības jomas, kas ietilpst Skolas kompetencē.
   4.   Pēc kādas institūcijas, iestādes, biroja vai aģentūras pieprasījuma Skola var sniegt savu palīdzību, saņemot par to attiecīgu samaksu, jautājumos par apmācības shēmu.
   3. pants
   Prasības, sūdzības un pārsūdzības
   Ar prasībām un sūdzībām, kas saistītas ar 2. panta 2. punktā minēto uzdevumu izpildi, ir jāvēršas pie Skolas. Visas pārsūdzības izskata Komisija.
   4. pants
   Piesaiste
   1.   Skola ir administratīvi piesaistīta Eiropas Kopienu Personāla atlases birojam, turpmāk tekstā “Birojs”.
   2.   No šīs piesaistes jo īpaši izriet tas, ka:

               —

               Biroja administratīvā padome pilda Skolas administratīvās padomes funkcijas,

               —

               Biroja direktors ir Skolas direktors,

               —

               Skolas darbiniekus pieņem darbā uz Biroja darbvietām,

               —

               Skolas ieņēmumus un izdevumus iekļauj Biroja budžetā.

         3.   Ne vēlāk kā 2008. gada 15. februārī šo piesaisti var izbeigt ar Administratīvās padomes lēmumu, kas pieņemts ar kvalificētu balsu vairākumu, ko nosaka 5. panta 6. punkts Eiropas Parlamenta, Padomes un Komisijas ģenerālsekretāru, Tiesas sekretāra, Revīzijas palātas, Ekonomikas un sociālo lietu komitejas un Reģionu komitejas ģenerālsekretāru un Eiropas Ombuda pārstāvja Lēmumā 2002/621/EK (3), un ar nosacījumu, ka to atbalsta vismaz piecas parakstītājas institūcijas.
   5. pants
   Īstenošana
   Eiropas Parlamenta, Padomes un Komisijas ģenerālsekretāri, Eiropas Kopienu Tiesas sekretārs, Revīzijas palātas, Ekonomikas un sociālo lietu komitejas un Reģionu komitejas ģenerālsekretāri un Eiropas Ombuda pārstāvis, savstarpēji vienojoties, pieņem šā lēmuma īstenošanai nepieciešamos pasākumus.
   6. pants
   Stāšanās spēkā
   Šis lēmums stājas spēkā tā publicēšanas dienā Eiropas Savienības Oficiālajā Vēstnesī.

      Briselē, 2005. gada 26 janvārī

            Eiropas Parlamenta vārdā —

            priekšsēdētājs

         Josep BORRELL FONTELLES

            Komisijas vārdā —

            priekšsēdētājs

         José Manuel BARROSO

            Revīzijas palātas vārdā ––

            priekšsēdētājs

         Hubert WEBER

            Reģionu komitejas vārdā —

            priekšsēdētājs

         Peter STRAUB

            Padomes vārdā —

            priekšsēdētājs

         Jean ASSELBORN

            Eiropas Kopienu Tiesas vārdā —

            priekšsēdētājs

         Vassilios SKOURIS

            Ekonomikas un sociālo lietu komitejas vārdā —

            priekšsēdētāja

         Anne-Marie SIGMUND

            Eiropas Ombuds

         Nikiforos DIAMANDOUROS

      (1)  OV L 56, 4.3.1968., 1. lpp. Regulā jaunākie grozījumi izdarīti ar Regulu (EK, Euratom) Nr. 31/2005 (OV L 8, 12.1.2005., 1. lpp.).

      (2)  OV L 197, 26.7.2002., 53. lpp.

      (3)  OV L 197, 26.7.2002., 56. lpp.).


title: 2013/587/ES: Eiropas Parlamenta Lēmums ( 2013. gada 17. aprīlis ) par Eiropas Narkotiku un narkomānijas uzraudzības centra kontu slēgšanu attiecībā uz 2011. finanšu gadu

text:
               16.11.2013

               LV

               Eiropas Savienības Oficiālais Vēstnesis

               L 308/266

         EIROPAS PARLAMENTA LĒMUMS
   (2013. gada 17. aprīlis)
   par Eiropas Narkotiku un narkomānijas uzraudzības centra kontu slēgšanu attiecībā uz 2011. finanšu gadu
   (2013/587/ES)
   THE EUROPEAN PARLIAMENT,

               —

               ņemot vērā Eiropas Narkotiku un narkomānijas uzraudzības centra 2011. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Narkotiku un narkomānijas uzraudzības centra 2011. finanšu gada pārskatiem ar Centra atbildēm (1),

               —

               ņemot vērā Padomes 2013. gada 12. februāra ieteikumu (05753/2013 – C7-0041/2013),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2006. gada 12. decembra Regulu (EK) Nr. 1920/2006, ar ko izveido Eiropas Narkotiku un narkomānijas uzraudzības centru (4), un jo īpaši tās 15. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A7-0071/2013),

               1.

               apstiprina Eiropas Narkotiku un narkomānijas uzraudzības centra kontu slēgšanu attiecībā uz 2011. finanšu gadu;

               2.

               uzdod priekšsēdētājam šo lēmumu nosūtīt Eiropas Narkotiku un narkomānijas uzraudzības centra direktoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 388, 15.12.2012., 123. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 376, 27.12.2006., 1. lpp.

      (5)  OV L 357, 31.12.2002., 72. lpp.